जदूं असैम्बली दा अजलास सिरिनगर हुन्दा ऐ तां जैसिंहै दे होर बी गप्फे-गाशे लगदे न। सिरीनगर घरै दा सिढ़ी-स्यापा नेईं हुन्दा। ओह् ते भाई जी दमैं एम.एल.ए. होस्टलै च इक कमरा लेइयै रौंह्दे न। चाह्-पानी, रूट्टी सब सस्ते भाऽ। असामियां बी मतियां पुक्करदियां न। इक बारी इक कश्मीरी मास्टरैनी दे तबादले दा मसला पेश आया। रौनकसिंहै कुसै नां कुसै तरीके कन्ने उसदा तबादला चरार शरीफ थमां सिरीनगर दे इक स्कूलै च करवाई दित्ता। मास्टरैनी बचैरी बड़ी गै शुकरगुज़ार होई। उन्न जैसिंहै गी घर सद्दियै रूट्टी खलाई। फी जैसिंह बिना सद्दे दे उत्थै जंदा रेहा, जेलै रौनकसिंहै गी चोह्-मोह् सनोची तां उन्न जैसिंहै गी मास्टरैनी दे घर जाने कोला ठाकेआ।